ලඟදීම තම රස්සාව නැති වීමට නියමිත තිරුපති කෝවිලේ පූසාරියාද මෙහි සිටී.අති ගරු ජනාධිපති තුමා නාමයෝජනා භාර දුන් සැණින් තම මැතිවරණ ව්‍යාපාරයද දිනෙ දෙකකකට නවතා දමා හදිසියේම ඉන්දියාවේ තිරුපතිකෝවිලට ගියේ මන්දැයි නොයෙක් කථා පවතී.ලොකු අතුල අරලිය ගහ මන්දිරය තුල මිය යාමට නිසා ඇති වූ කිල්ලෙන් මිදීමට ගිය බවක් සමහරු කියත්ජනාධිපතිවරණය දිනීම ලේසු පාසු නොවන නිසා හා ලංකාවේ සිටින දෙවියන්ගේ ශක්තිය එය දිනවා දීමට මදි නිසා ඉන්දියාවේ දෙවියන්ගේ ධාරිතාව වැඩි නිසාත් තිරුපති ගිය බව තව සමහරු කියති.තිස්ස අත්තනායක ආණ්ඩුවට හේත්තු වීම නිසා සිදු වූ අපල වස් දොස් දුරු කරගැනීමට තිරුපති ගිය බව ත සමහරුන්ගේ මතයයි.එහෙත් කලාමැදිරියා තම ජ්‍යෝතිෂ ඥාණය යොදවා ලබා ගත් තොරතුරු අනුව සත්‍ය කාරණය වෙනම එකකි.දැනට ලංකාවේ තිබෙන හයි ෆයි දේවාල කොවිල් වලට තම පවුලේ සාමාජිකයන් හා අනුගාමිකයන් බස්නායක නිලමේ වරු ලෙස පත් කර ඇත හෝ පත් කිරීමට සැලසුම් කර ඇත.කතරගම දේවාලයට ශෂින්ද්‍ර රාජපක්ෂ බස්නායක ලෙස පත් කර ඇති අතර දළදා මාලිගාවට නාමල් කොලු පත් කිරීමට සිතා ගෙන සිටී.